open-index/open-wikipedia-markdown huggingface dataset:
Istassione ferruviària Rezu Emìlia AB Mediupadana

S’**istassione de Rezu Emìlia AB Mediupadana** est un’istassione ferruviària de sa lìnia de arta belotzitade Milanu-Bolonna, de sa cale format s’ùnigu transitadorzu de biazadores intermèdiu. Intre su 2008 e su 2013, s’installadura aiat operadu de puntu de moimentu cun su nùmene de Rezu Emìlia AB. 

S’8 de làmpadas de 2013, s’est isvilupada s’inaguradura cun sas autoridades, canto chi sa posta in servìziu currespondidora de s’istassione est acontèssida sa die in fatu. Pro cunseghèntzia, sa numenadura est istada mudada in “Rezu Emìlia AB Mediupadana”. 

Su partile est dotadu de duas bias de prioridade cunetadas a sas duas bias de currera printzipales dae desviadorzos cursàbiles a sa belotzitade de 60 km/h.

S’istrutura chi acollozit sos biazadores est istada prozetada dae Santiago Calatrava s’architetu ispannolu e est parte integradora de unu prozetu importante chi modìfigat in manera raighinale totu s’arzola a su nordu de sa bidda e la rennet zanna de atzessu printzipale e prus prestizosa. Paris cun su sistema de pontes a bela chi colat in subra de s’Autocaminu de su Sole, aguarmente prozetados dae s’architetu balentzianu, e su peazu autocaminale nou, format su cumparis nou estètigu e funtzionale de Rezu Emìlia. 

Su fraigu est caraterizadu dae unu disinnu futurista chi prebidet sa repetidura, pro bintichimbe bias, de unu mòdulu de longària aguale a 25,40 m., cumpostu dae sa sutzessura de treighi portales diferentes, distanziados intre issos de unu metru pagu prus o mancu. Sa sechèntzia narada, longa grobarmente 483 m., diat zenerare un’efetu de moimentu aguale a su de un’unda dinàmiga. S’artària mèdia est aguale a 20 m. 

Su primu prozetu “a bela” orizinale est istadu sustituìdu dae cussu “a unda”, finas pro diferentziare mezus s’òpera dae sos pontes; sende gasi, su prozetu intreu est galu cunnotu cun su nùmene no ufissiale de “Sas belas de Calatrava”.

Siat Trenitalia siat Trasportu Nou Biazadores servent s’istassione Mediupadana peri diferentes relassiones diàrias a mèdiu de trenos de arta belotzitade. In custu modu, est possìbile a nche sizire Milanu in baranta minutos, Bolonna in binti, Frorèntzia in chimbanta, Roma in duas oras e deghe minutos, Nàpule in tres oras e trintachimbe minutos. 

S’istassione est probida de un’aparcadorzu intertramunadore ampru e est cunetada dae una transitabilidade caminale fraigada apositivamente chi l’aunit a s’autocaminu A1 serente.
A su 2013, s’istassione est cunetada dae sa lìnia automobilenca 5 de AM cun una frechèntzia de trinta minutos.
In prus de custu, est prebida sa fraigadura de un’arressada in su caminu de ferru Rezu Emìlia-Guastalla in su cuadru de su potentziamentu de s’arrogu sutaurbanu Rezu-Bagnolo in Piano, cun sa finalidade de creare una relassione ferruviària intre s’istassione in sa lìnia AB/AC e cussa in sa lìnia istòriga.
Pinnetone

Su pinnetone est un’immòbile custituìdu zenerarmente dae mòdulos antisfabrigados in tzimentu armadu antiscumprimidu o in atzarzu, destinadu a s’impreu industriale o artesanale. Nde sunt un’isempru totu sos assentadorzos modernos produtivos, industriales e de magasinamentu. 

Sa forma e sa dimensione de unu pinnetone industriale dependent in parte manna dae s’istrutura de sas installaduras chi devet cuntenner. Podet sighire sa fòrmula de sa bèndida dereta o de sa logadura immobiliària.
Luminu

Su **luminu** o (fintzas **allominu**) est un’ozetu sintzillu e pràtigu chi permitet de coberare fogu pro diferentes impreos in manera segura: est unu fustigheddu de linna, cotone o pabiru, cun un’istremidade cuguzada cun una sustàntzia inframàbile chi s’alluet pro isfrigatzamentu in una superfìtzie rasposa. 

Sos luminos isvedesos o de seguràntzia sunt luminos chi s’alluent petzi si sunt frigados in una superfìtzie adeguada, posissionada a s’avesu in su chirru isternu de sa boetighedda.

Sos cheritos sunt luminos cun nèbidu in cotone o in pabiru profizadu, tiritiri de chera e cun concutza afogazadora.
Lagu Superiore

Su **Lagu Superiore** est su prus mannu de sos Grandu Lagos de s’Amèriga de su Nordu. Su lagu est alindadu dae s’Ontario canadesu e dae su Minnesota istadunidesu a su nordu e a s’uestu, e dae su Wisconsin e su Michigan istadunidesos a su suddu. 

Est cussideradu zenerarmente comente su lagu de aba durche prus mannu de su mundu pro superfìzie. Pro ballùmene, est su de tres lagos de aba durche prus mannu de su mundu.

## Nùmene

Sa tribù ìndia de sos Ojibwes naraiat su lagu “*gichigami*”, chi sinnìfigat “aba manna”. Henry Wadsworth Longfellow aiat iscritu su nùmene comente “Gitche Gumee” in “The Song of Hiawatha”, a s’aguale de Gordon Lightfoot in sa cantone sua “The Wreck of the Edmund Fizgerald”. 

Sos primos isproradores frantzesos chi si fiat acurtziados de custu mare internu mannu peri su riu Ottawa e su lagu Huron in tempus de su de 17 sègulos, si fiant refertos a s’iscoberta issoro comente “*Le lac supérieur*”, in su sentidu de “lagu in subra de su lagu Huron”. Su lagu fiat istadu naradu finas “Lac Tracy” dae sos missionàrios zesuitas de su de 17 sègulos. 

Sos ingresos, addaghi aiant leadu cuntrollu de sa rezione dae sos frantzesos in sa dècada de 1760, in fatu de sa gherra intre frantzesos e ìndios, aiant ingresizadu su nùmene de su lagu in “Superior”, sende superiore in mannària a totu sos àteros lagos de cussu continente bastu.
Gavinu 'e Ledda

Est s'autore de su romanzu autobiograficu Padre padrone, bessidu in italianu in su 1975

## Bibliografia
**Bonniers författarlexikon över utländsk litteratur*, 2002
*Ernesto Ferrero, *Il servo pastore all’Università*, "La Stampa", 6 de làmpadas 1975; 
*Tullio De Mauro, *Due libri all’interno del linguaggio*, «L’Ora», 6 de làmpadas 1975; 
*Maria Schäfer: *Studien zur modernen sardischen Literatur. Die Menschen- und Landschaftsdarstellung bei Grazia Deledda, Salvatore Satta, Giuseppe Dessi und Gavino Ledda*. Dissertation, Universität Saarbrücken 1986.
1938

S'annu **1938** (MCMLXXXVIII in nùmeros romanos) est un annu incomintzadu de sàpadu a segunda de su calendàriu gregorianu.

## Fattos
* Superman, est istadu criadu su personaggiu de sos fumettos de sa DC Comics, dae Jerry Siegel e Joe Shuster.
 
## Naschidos
* Remo Bodei
* Nanni Svampa
* Luigi Tenco
* Gavinu 'e Ledda
* Luigi Cassar

## Mortos
* Atatürk
* Robert Johnson
* Ernst Ludwig Kirchner
* Constantin Stanislavski
* Bruno Taut
1939

S'annu **1939** (MCMLXXXIX in nùmeros romanos) est un annu incomintzadu de domìniga a segunda de su calendàriu gregorianu.
1940

S'annu **1940** (MCMXL in nùmeros romanos) est un annu incomintzadu de lunis a segunda de su calendàriu gregorianu.
Limba ebrea/logudoresu

Sa **limba ebraiga** o ebrea est una limba semìtiga faeddada in su mundu dae unos sete milliones de pessones. Est su primu idioma ufissiale de s’Istadu de Israele. S’ebraigu impreat un’arfabetu suo pròpiu e s’iscriet dae manu dereta a manu manca. S’impreu de s’ebraigu fiat istadu meda limitadu pro sègulos e sa renàschida sua, chi nch’at zutu a sa limba ebraiga moderna, cun terminolozia cumpreta chi cuguzat totu sos domìnios de sa bida, si devet in antis de totu a s’òpera istraordinària de Eliezer Ben Yehuda (1.858-1.922), unu zudeu lituanianu chi si fiat tramudadu a sa terra santa deretu a pustis de si cojuare. Aiat coladu sa bida sua intrea pro cumpilare sos 17 ballùmenes de su “Dissionàriu de ebraigu antigu e modernu”, chi galu oe custituint su testu fundamentale de sa limba atuale. Custa ùrtima, ch’in sos testos bìbrigos fiat limitada a 8.000 bogàvulos ebia, nde contat oe cun 120.000, chi sunt in aumentu sighidu.

## Artìculos ligados

* Limba ebrea (LSC)
Allarma causada

S’allarma causada est sa realizadura de atos chi faghent tzucare sas protzeduras de emerzèntzia sena chi bi siat sa presèntzia de unu perìgulu reale, dae casos de sinnìfigu minore (pro narrer, s’impreu de unu sinzoladore de fogu in un’iscola, sena chi bi siat pira) a fatos de impatu sotziale prus mannu. Est chistione de unu delitu segundàriu.

Còdighe penale italianu: “Art. 658 – Allarma causada inche s’autoridade. Chie si siat annùntziet disacatos, intzidentes o perìgulos inesistidores inche s’autoridade, o inche entidades o pessones chi dispensant servìtziu pùbrigu, est castigadu cun su detenimentu finas a ses meses o cun sa penalidade dae 10 a 516 euros”.
Tele Costa Smeralda

**Tele Costa Smeralda** est un'emitente televisiva chi òperat in Sardigna.

## Istòria
S'emitente naschet in sos primos annos de su 1980, in su prenu de su boom de sas televisiones privadas. Fundada in Cannigione, a pustis de unu perìodu in ue produsiat in loco, tenet unu perìodu de collaboratzione chin medas retzas natzionales de importu.

Intre su 1982 e su 1983 intrat in sa retza de Italia1 (in antis amministrada dae Emilio Rusconi e a pustis dae sa Fininvest) e trasmitit sa programmatzione regionale sua pro sa Sardigna.

Unos cantos annos a pustis, benit comporada dae Nichi Grauso, chi a su tempus teniat sa prima emitente televisiva sarda (Videolina, *ndr*) e àteras emitentes de importu, che a "La Voce Sarda", afirmende·si in su panorama televisivu sardu. Est semper Grauso a tramudare sa sede sua dae Cannigione a Casteddu.

Dae su 1u de martzu de su 1985 intrat in sa re-difusione Euro TV, e dae su 4 de santugaine 1987 in su tzircùitu Italia 7 de sa Fininvest.

Dae sos primos annos duamìgia, essida dae Europa 7 (nùmene nou de Italia 7), non si ligat prus a àteros canales, limitende·si a trasmìtere in unas cantas fàscias oràrias sos programmas de 24ore.tv e Sat2000.

Dae sos annos '90, intrada in su matessi grupu editoriale de s'Unione Sarda e de Videolina, s'emitente torrat a trasmitere programmas suos. Unu de sos prus nòdidos est su programma istòricu **Zona franca**, curadu e presentadu dae Antonello Lai, chi amministrat fintzas sas àteras produtziones de su canale, che a su telediàriu TCS Notizie e a sos programmas  *Dedalo: alla scoperta della Sardegna*, e *Viaggio nell'isola del mistero*, ideados e presentados dae su giornalista e iscritore Marcello Polastri.

Sa sede sua in Casteddu est istabilida in antis in viale Marconi, in sa sede betza de Videolina, e a pustis in pratza L'Unione Sarda.

## Riferimentos


## Ligàmenes esternos

*
Azutòriu no dispensadu

S’azutòriu no dispensadu (o azudu no dadu, farta de azudu), in unos cantos ordinamentos zurìdigos, intre sos cales s’italianu, est unu delitu contra a sa pessone e, in manera prus ispetzìfiga, contra a sa bida e a s’incolumidade individuale. 

Sa norma narada tenet sa funtzione de afortire su sentidu de sa solidariedade umana. Isse est unu delitu omissivu, in ue su lezisradore reprimet sa farta de realizadura de un’assione zuigada comente netzessària, independentemente dae su fatu ch’intervenzat o nono un’eventu comente cunseghèntzia de s’omissura narada.
Tamata

Sa **tamàta**, o **pumàta** (lumen issientificu: ***Solanum lycopersicum*** L.) est una pranta de sa familia de sas solanáceas (Solanaceae) chi tenet s'orizine sua in su Messicu e peri tottu su mundu la contivizan pro su fruttu suo, bonu a lu mandicare. Custu fruttu est una bacca colorada, tipicamente de tonos chi b'andan dae su grogàntzu a su ruju pro more de sa presentzia de sos pigmentos licopene e carotene; podet cromper a 2 cm de diametru in sas ispetzias agrestes, ma est meda prus mannu in cussas chi sun curtivadas. Su sapore de su fruttu est unu pacu acru, e si lu produit e cossumat in tottu su mundu, tantu friscu comente in ateras maneras diferentes, pro esempiu in salsa, purè, sutzu, disidratau o in cusserva.
The Witcher 3: Wild Hunt

***The Witcher 3: Wild Hunt*** est unu videojocu (action RPG) galu in istadiu de isviluppu dae parte de CD Projekt RED, chi l'at annuntziau a manera uffitziale in su 5 de Fevrarju de su 2013. Su jocu at a essere su 'e tres in sa serie, sichinde a The Witcher e a The Witcher 2: Assassins of Kings basaos issupra sos liberos de su matessi lumen de s'iscritore polacu Andrzej Sapkowski. Est acrarau chi custu at a esser s'urtimu capitulu de s'istoria intrega chi pertocat a Geralt de Rivia.

## Isvilupu
The Witcher 3 at a pònner "unu mundu apertu e prenu de vida prus mannu de calesisiat ateru in s'istoria moderna de sos RPG"; nachi est 30 vortas prus mannu de sos ateros duos jocos de sa saga, pedinde a sos jocadores de andare in nave o andare a caddu. B'at comuncas sa possibilidade de facher unu biazu a lestru pro sos locos iscopertos e ja connottos.

An descrittu The Witcher 3 comente "20% prus mannu de Skyrim" e CD Projekt RED narat chi b'at a chèrrer a misura aprossimativa 100 oras pro arribare a sa fine.

## Motore graficu de jocu

The Witcher 3 at a presentare su novu REDengine 3, chi by CD Projekt RED at isvilupau a bella posta pro sos RPG non lineares ambientaos ind unu mundu mannu meda.

Comente in sos atteros duos jocos de Geralt, b'at a esser un'istoria cumpricada chin isseperu multiplu chi at a battire sas relativas cusseguentzias: nanchi custu lu permitit bene su REDengine chenza sacrificare su mundu chi inghiriat su pessonazu printzipale.
Xbox One

Sa ***Xbox One***, connotta fintzas comente Xbox 720 dae sa comunidade de jocadores peri su mundu, est una console de videojocos chi Microsoft at prodottu e est sichìa a sa Xbox 360. Sa console fachet parte de s'ottava generassione de console, ind unu mercau chi biet in cuncorrentzia fintzas sa PlayStation 4 de Sony e su Wii U de Nintendo.
PlayStation 4

Sa **PlayStation 4**  (*プレイステーション4* Pureisutēshon Fō?), rezistrada chin su marcu PLAYSTATION 4™ e a s'ispissu muttìa in breve PS4, est una console de videojocos chi Sony Computer Entertainment at prodottu.
Sa console est essìa in su mese de Nadale in su 2013 costande 399 euros. In su note tra su 10 e s'11 de lampadas est istau ammustrau su design de sa console chin paritzas fotografias: dae cughe si podiat biere chi sas carettas si poden cullegare direttamente a su joypad e non a sa console, a manera de tenner prus libertade de movimentu. Est retro-compatibile chin sa PlayStation 3 pètzi pro more de su servissiu Gaikai.
Sa console fachet parte de s'ottava generassione de console, e at a intrare in competissione chin sa Wii U de Nintendo e sa Xbox One de Microsoft.
Microsoft Windows

***Microsoft Windows*** (a s'ispissu lumenada "Windows" o "Win") est una familia de ambientes e sistemas operativos dedicaos a sos personal computer, a sas workstation, a sos server e a sos smartphone. Naschit che ambiente operativu pro sos sistemas operativos MS-DOS e PC DOS, e che benit a sistema operativu isse etottu chin Windows NT e Windows 95.

Microsoft Windows est unu software chi tenet sa Microsoft Corporation e chi issa lu rendet disponibile a pacamentu. Chin Windows, sa Microsoft tenet sa prus parte de su mercau de sos sistemas operativos.

## Familias de Microsoft Windows

### Ambientes operativos a 16 bit

#Windows 1.0 de su 1985.
#Windows 2.0 de su 1987.
#Windows 3.0 de su 1990.
#Windows 3.1 de su 1992.

### Sistemas operativos a 16/32 bit (Windows 9.x)

#Windows 93 de su 1993, (mai prubicau).
#Windows 95 de su 1995.
#Windows 98 de su 1998.
#Windows ME de su 2000.

### Sistemas operativos a 32 bit

#Windows NT 3.1, prubicau in su 1993.
#Windows NT 3.5, prubicau in su 1994.
#Windows NT 3.51, prubicau in su 1995.
#Windows NT 4.0, prubicau in su 1996.
#Windows 2000, prubicau in su 2000.
#Windows Whistler, mai prubicau.
#Windows XP, prubicau in su 2001.
#Windows Server 2003, prubicau in su 2003.
#Windows FLP, prubicau petzi in su 2006 pro hardware chi fin prus betzos.
#Windows XP Media Center Edition, prubicau in su 2005.
#Windows Vista, prubicau in su 2007.
#Windows Home Server, prubicau in su 2007.
#Windows Server 2008, prubicau in su 2008.
#Windows 7, prubicau in su 2009.
#Windows Thin PC, variante de Windows 7 prubicada in su 2011.
#Windows 8, prubicau in su 2012.
Dark Souls II

***Dark Souls II*** (*ダークソウル II* Dāku Souru Tsū?) est unu videojocu de rolu (action RPG), sichidore de Dark Souls, chi From Software at isvilupau e at prubicau Namco Bandai Games. Est istau presentau in su Spike Video Game Awards 2012 e an irvelau chi at a tenner un'istoria differente dae su jocu chi lu at pretzédiu, un'ambientassione nova e unu novu protagonista. Su jocu s'at a prubicare pro PlayStation 3, Xbox 360 e Microsoft Windows in su mese de Martzu de su 2014.

## Istòria
A pùstis de unu bìdeo chi b'at a intràda a ammustràre su disispèru de chie sa non morte at corfiu, su protagonista bènit trazàu a un'atteru mundu chi si nàrat Drangleic, in ube atòbiat ind una pinnètta sas urtimas bardìanas de su focu. Custas lu pìcan in zìru, nàndeli chi sìche at a mòrrer unu muntone de bortas e chi at a bènner, comènte a tottus sos atteros, unu essere bòidu e ispozàu de resòne e sentìdu. Andànde a innàntis còlat a Majula, unu biddizòlu in ube sa figura misteriòsa de su Mìssu de s'Ismeràlda li dimàndat si est issu chi at a picàre su tronu: custa li nàt chi dèpet collìre battor animas mannas, prima de bìer a su re de su locu, Vendrick. Fàttu custu, biàzat a su casteddu de Drangleic in ube, ind una losa profùnda, b'est su chi pacu bi abbàrrat de Vendrick, bènniu comomài bòidu. S'aneddu chi peròe si atzàpat in sa bestimènta antica sua permìttit a su protagonista de lòmper a su santuarju de s'iscurtòne, in ube at a fàcher connoschèntzia de unu iscurtòne anticu chi li dàet unu ozèttu pro biazàre a su chi si ammèntat de sa gherra contr'a sos zigàntes. Su protagonista bìnchet su segnore issoro e, torràu a sa sede regale, si atòbiat chin sa reìna Nashandra, chi a s'accàbbu de tottu est s'inimicu berdadèru de tottu su jocu. Pùstis de la àer bìnta, su protagonista bènit a re novu finìnde sepurtàu galu vivu in intro de sa cripta.

## Gameplay
Dark Souls II tenet una jocabilidade chi si assimizat meda a cussa de su primu capitulu; de s'ateru, su co-direttore Tomohiro Shibuya at decrarau chi non cheret cambiare sos cumandos. Atzapamus in intro de sas novidades imbetzes unu mundu de esplorare unu pacu prus mannu, una grafica e animassiones ammezoradas grassias a su motore graficu novu, una zestione de frunimentu prus profunda, sa possibilidade de impreare duas armas a su matessi tempus, una menzus intellighentzia artifitziale de sos inimicos, novas armas e armaduras e carchi amezoramentu in sa modalidade multijocadore online.
Dark Souls

***Dark Souls*** (*ダークソウル* Dāku Souru?) est unu videojocu de rolu (action RPG) chi From Software at isvilupau e prubicau in Giappone in su 22 de Capidanne de su 2011 solu pro PlayStation 3, mentras a libellu internassionale in su 4 de Santu Gabine de su 2011 pro PlayStation 3 e Xbox 360 e, in su 24 de agustu de su 2012, fintzas pro Microsoft Windows, intregande sa cumpartida a Namco Bandai Games pro su chi pertocat su Ponente. A primu connottu chin su lumen de Project Dark, est su sichidore ispirituale de Demon's Souls.

Su jocu chi lu at sichìu est Dark Souls II.

## Istoria
In su tempus de sos Anticos, su mundu fit a s'iscuru: una fressada de nèula e àrtana lu imbolicabat e sos dracones lu dominaban a punzu de ferru. Su focu at permittiu sa distintzione de sos elementos de s'universu, fachende naschire su caente e su frittu, sa vida e sa morte, sa luche e su buju. Cando arribèin sos Segnores (Nito, su primu de sos mortos, Sa Maghiarja de Izalith e sas fizas de Caos, Su Segnore de su Sole Gwin paris chin sos caballeris suos e su nanu mustrencu) cumintzèit sa gherra tra omines e dracones chi acabèit chin s'iscunfitta de custos e su traichimentu de su dracone Seath su Chene-iscattas. Dae cughe cumintzèit su Tempus de su Focu, ma no istentèit meda chi sas frammas s'istudèin e su mundu torrèit a esser imbolicau in s'iscuru. Medas omines sun mortos, e sos chi bi l'an fatta juchen unu sinzu chi inditat sos non-mortos. Su protagonista est unu de custos, postu a presone ind unu casteddu isperdiu: compitu suo est a fughire dae su casteddu e accudire a Lordran, sa terra de sos Segnores.
Hikikomori

***Hikikomori*** (*ひきこもり* oppuru *引き篭り* Hikikomori?, vortau a sa litera “istare in isolamentu, abbandiàresi”) est unu faveddu giapponesu impreau pro inditare a cussos chi isseperan de siche abbandiàre a contu issoro dae sa vida sotziale, chircande a s'ispissu libellos estremos de isolamentu pro more de fatores sotziales e pessonales de varia natura in sas vidas issoro. Su vocabolu si riferit siat a su fenomenu sotziale in generale, siat a cussos chi a custu grùstiu sotziale appartenen. Su fenomenu, chi b'aiat in Giappone ja dae sa secunda medade de sos annos ottanta, at cumintzau a s'isparghinare in su seculu 'e bintunu fintzas in sos Istados Unidos e in Europa.
The Witcher 2: Assassins of Kings

***The Witcher 2: Assassins of Kings*** est unu videojocu de rolu (action RPG) chi su grùstiu polacu CD Projekt RED at isvilupau; est su sichidore direttu de su primu The Witcher (2007).
Su jocu, chi isfrutat su motore graficu RED Engine imbetzes de s'Aurora Engine chi impreabat su primu episodiu, est istau prubicau pro Microsoft Windows; in su 2 de làmpadas de su 2011 sos isvilupadores ch'an annuntziau s'essìa pro Xbox 360, fissada pro su 17 de aprile de su 2012. Su grustiu si at semper nau "possibilista" fintzas pro una versione PS3, a su mamentu galu non prevista.
Sa cumpartida peri s'Europa tzentrale est a cura de CD Projeket etottu, pro s'America de su Nord est imbetzes Atari, pro s'Europa de Ponente est sa Namco Bandai e pro sa Russia sa 1C Company. Sa CD Projekt distribuit su jocu fintzas in su mercau digitale chin su zassu web de sua propriedade, GOG.com.

S'ambientassione de su titulu ammentat cussos chi s'iscritore polacu Andrzej Sapkowski aiat imazinau in sa saga sua dedicada a sos Witcher (in limba polaca *Wiedźmin*), gai etottu comente in su jocu benniu a primu.

Su sichidore suo, The Witcher 3: Wild Hunt at a essire in su 2014.
The Witcher

***The Witcher*** est unu videojocu de rolu (action RPG) chi CD Projekt RED STUDIO at fattu e chi CD Projekt at distribuìu in Polonia, sende chi Atari l'apat fattu in su restu de su mundu. Sa versione europea at fattu su debutu suo in su 26 de Santu Gabine de su 2007 e cussa de sos Istados Unidos carchi die prus a tardu, in sa die de su 30 de Santu Gabine de su 2007. In su 17 de Febrarju de su 2008 at cumprìu una bèndia de unas 600.000 copias peri su mundu, e bi l'at fatta a cròmper a 1 milione in sa prima die de Sant'Andrìa.

Su jocu est ambientau ind unu mundu fantasy chi s'iscritore polacu Andrzej Sapkowski, in sa saga sua literària dedicada a sos Witcher (in limba polaca *Wiedźmin*), aiat imazinau. Su motore graficu de sos chi l'an isvilupau est s'Aurora Engine de Bioware (chi at fattu ja sa cumparta in su primu episodiu de Neverwinter Nights), ma l'an acontzau meda prochi poderet suportare sos efetos graficos de s'urtima generassione ludica.

Sa versione pro Personal Computer at bèndiu unu milione de copias in doichi meses: sa cosa a su cumintzu aiat conchinàu sos isvilupadores a nde tenner in cussideru una fintzas pro PlayStation 3 e Xbox 360, mancari chi a pustis su titulu siat istau annuddau.

In su 2011 est essiu su sichidore suo: The Witcher 2: Assassins of Kings pro Microsoft Windows. Custu peroe bi l'at fatta a essire fintzas ind una versione console pro Xbox 360, in su 17 de aprile de su 2012.
Corsicanos

Sos **corsicanos** sunt sa populatzione chi vivet in s'isula de Còrsica, regione chi est oe frantzesa a istatutu ispetziale numenada a manera ufitziale *Collectivité territoriale de Corse* (in sardu "Cullettividade territoriale de Cossiga").

## Corsicanos famados
* Napoleone Bonaparte
* Alizée, cantadore
* Laetitia Casta, modella e attrice
* César Campinchi, abbocadu e polìticu
* Ignazio Cardini, naturalista, dottore e umanista
* Antoine Ciosi, cantadore
* Michel Ferracci-Porri, iscrittore
* Joseph Fesch, cardinale
* Patrick Fiori, cantadore
* Petru Giovacchini, dottore, poeta e polìtico
* Petru Guelfucci, cantadore
* Angelo Mariani, chìmicu
* Vincent de Moro-Giafferi, abbocadu e polìticu
* François-Xavier Ortoli, polìticu
* Pasquale Paoli, patriota e militare
* Charles Pasqua, polìticu
* Carlo Andrea Pozzo di Borgo, diplomàticu
* Tino Rossi, cantadore e attore
* Antoine Christophe Saliceti, polìticu
* Sampiero Corso, militare e patriota
* Fred Scamaroni, partigianu
* César Vezzani, cantadore
NEET

***NEET*** est un'acronimu inglesu chi cheret narrer *Not in Education, Employment or Training*, connottu in Italia e in Sardigna chin su faveddu *nén-nén* (in italianu *né-né*), e inditat zente chi no istudiat, non tenet traballu o ateras attividades chi si li podant assimizare (tirocinios, traballos in domo etc.). Calicunu ente guvernativu lu impreat comente unu faveddu de classificassione.
Generalmente su fenomenu pertenet a sa fascia de edade in intro de sos 16 (custu fintzas si in carchi istadu s'iscola de s'obricu no acabat necessariamente a 16 annos) e sos 35 annos, o adderettura fintzas a 65 annos.

A su fenomenu li ant dau cara a primu in su Regnu Unìu, ma si ch'est isparghinande a lestru meda in atteros istados peri su mundu, comente in Giappone, Cina, Corea de su Sud e in Italia; secund'e s'Istat, in su 2009 in Italia sos nén-nén in sa fasca de edade tra sos 15 e 29 annos fint 2 miliones (su 21,2 pro chentu). Su fenomenu si ch'est radicalizande in sa fasca de 25-30 annos, ca in cughe sos nén-nén rappresentant su 28,8% de sa populassione totale, a cantu su Cussizu Nassionale de s'Economia e de su Traballu at certificau.
Feta

Sa **feta** est unu casu gregu chi sas orìzines remontant a mizas de annos a como, in su tempus de sa Grètzia antiga. Si produet mescamente cun late de berveghe, peroe si podet impreare finas late de cabra in una prochentale finas a su 30%. Su sabore de sa feta est farrosu, su casu est ammurzadu pro unos tres meses. Sa feta tenet colore arbu e a s’avesu si cunservat in cantzos mannos cuadrados. Bi nd’at bariedades prus tostas e prus moddes. Su cuntènnidu de rassura andat dae su 30% a su 60%. Sa feta si podet cussiderare su prus tìpigu de sos casos barcànigos, difatis esistit, cun nùmenes diferentes, finas in sos paìsos a curtzu: in Burgaria si narat “sirene”, in Romania “branza telemea”, in Turchia sintzillamente “beyaz peynir” (“casu arbu”). Sa feta si cunsumit su prus de sas bias comente intrada, a sa naturale o cun annanghedura de ozu e rìgamu, peroe si coghet puru in su forru e est un’ingrediente de s’insalada grega famada, paris cun olia, cugùmere e tomata. Zai dae annos s’agatat cun fazilidade in Itàlia e in Sardinna, mescamente cunfessionadu e prus raras bias friscu.
Windows 1.0

***Windows 1.0*** (1985), cummercialitzau dae su 20 de Sant'Andria de su 1985, est sa prima tentada dae parte de Microsoft de implementare un'ambiente operativu capassu de multitasking e basau issupra un'interfaccia grafica fintzas in piattaforma PC. Windows 1.0 at rappresentau sa prima incarnassione de su sistema operativu Windows.
Windows 95

**Microsoft Windows 95** (lumen in còdiche Chicago), connotu a libellu populare comente **Windows 95**, est unu sistema operativu chi sa Microsoft Corporation nd'at sa propriedade, chi apartenet a sa famìlia Microsoft Windows e est dedicau a sos PC IBM e cumpatìbiles chin su processore Intel 80386 o superiore. Est su primu sichidore de Microsoft Windows 3.x e a ussu l'at poi sichiu Windows 98.

Postu in su mercau in su 24 de agustu de su 1995 e cummercialitzau fintzas a su 2001, Windows 95 est su primu sistema operativu a 16/32 bit chin s'interfache gràfica de sa famìlia Windows 4.x.

Windows 95 siche fit isparghinau a lestru peri sos impreadores de PC, e custu at permìtiu a sa Microsoft de si afirmare a manera definitiva in su mercau de sos sistemas operativos e de picare una positura egemònica in sos annos a bennere. Su chi at permìtiu a custu sistema de siche isparghinare fit istada sa nova gràfica, chi at fatu s'impreu de su computer una cosa prus fàtzile cufroma a sas àteras versiones e a sos àteros sistemas operativos chi li fin in cuncurrèntzia, ma mescamente su prèssiu meda prus a discassu cufroma a cussos chi dabat sa Apple.

## Riferimentos
Windows 98

**Windows 98** (1998-2006) (lumen in codiche Memphis) est su secundu sistema operativu graficu de sa linia Windows 9.x de Microsoft. Comente a su sistema chi lu at pretzediu, tenet unu Kernel monoliticu a 16/32 bit basau issupra MS-DOS. In su 14 de Capidanne de su 2000 Windows Me lu aiat suppriu, ma at tentu comuncas supportu uffitziale fintzas a s'11 de tribulas de su 2006.

Sichidore de Windows 95, tenet unu supportu ammezorau pro sos hardware istandard comente a USB, MMX e AGP; est dotau de su supportu de su file system FAT32, de WebTV e de s'integrassione de Internet Explorer in s'interfaccia grafica (GUI) de Windows, muttiu Active Desktop. Custu ch'at fattu bessire a campu chistiones chin s'antitrust pro sa positura dominante chi Internet Explorer at tentu a pustis de s'integrassione fortzada sua in Windows.

Mancari chi Windows 98 apat ammezorau s'istabilidade cuffroma a Windows 95, est a ammentare chi a s'ispissu capitabat de s'imbenner in iffadosos BSoD; ma fit comuncas menzus de su sistema chi lu aiat deppiu sichire, Windows Me, nodiu in negativu pro sos problemas suos.
James Gandolfini

**James Joseph Gandolfini, Jr.** (Westwood, New Jersey 18 September, 1961 &ndash; 19 June 2013 Rome, Italy), prus conotta comente **James Gandolfini**, est unu cantante e attore americanu.
Windows ME

**Windows ME** (IPA: [miː], [ɛm iː]) o **Windows Millennium Edition** (lumen in codiche: "Millennium") est unu sistema operativu chi tenet sa Microsoft Corporation postu in su mercau in su 14 de Capidanne de su 2000. Est su sichidore diretu de Windows 98 e lu at poi supprìu Windows XP in su 2001. Est s'urtimu sistema operativu de sa familia Windows 4x, pacu difùndiu a libellu globale pro neghe de sos paritzos bug suos.
Windows XP

**Windows XP** (2001) (lumen in còdiche Whistler) o Windows Experience est unu sistema operativu de Microsoft basau issupra un'architetura Windows NT. Est su sichidore de Windows 2000 e de Windows ME. Lu an postu in su mercau in su 25 de Santu Gabine de su 2001 e a como est istau su sistema operativu prus sèneche (5 annos) cando poi lu at suprìu Windows Vista, in su 30 de jannarju de su 2007.
Windows Vista

**Windows Vista** (2006) (lumen in codiche Longhorn) est unu sistema operativu Microsoft de sa famìlia Windows, sende su sichidore de Windows XP. 

Pro chi b'aèret essìu in su mercau, b'at chèrfiu chimbe annos, e custu at fatu de su sistema chi lu at pretzediu su prus seneche de s'istòria Microsoft Windows.
Tenet una pàrica de ammezoramentos, mascamente de ispètzia gràfica (bastet a ammentare sa nova graphical user interface de lumen Windows Aero), chi però cherian una potèntzia manna pro los facher zirare bene, a puntu tale chi in medas an isseperau de torrare a su betzu sistema operativu.
Windows 2.0

Windows 2.0 (1987) est un'interfaccia grafica chi Microsoft aiat isvilupau pro sos personal computer chi tenian MS-DOS che sistema operativu.
Windows 3.0

In informatica chin su vocabolu Windows 3.x (1990) si inditan tottus sos sistemas operativos Windows chi Microsoft aiat prodottu tra su 1990 e su 1994 (Windows 3.0, Windows 3.1, Windows for Workgroups 3.1, Windows for Workgroups 3.11, Windows 3.11 e Windows 3.2). A narrer sa beridade, no est currettu a chistionare de sistemas operativos veros e proprios, ca Windows 3.x fit petzi unu "ambiente operativu" graficu de installare issupra DOS.

S'interfaccia de Windows 3.x s'at a impreare fintzas pro installare sos sistemas operativos Windows 9.x.
Windows 7

Windows 7 (2009) (lumen in codiche Vienna) est una versione de sa lìnia desktop/client de Microsoft Windows, ispartu ind una seria de sistemas operativos bonos a zirare in su PC, tablet PC, neetbook e laptop. A diferèntzia de su sistema chi lu at pretzediu, Windows Vista, su motu no est istau "rivolussione" ma "evolussione": non de badas lu an fatu essire chin ammezoramentos pro cantu pertocat sa cumpatibilidade de applicassiones e hardware chi ja Windows Vista podiat suportare, sicomente custu no aiat bèndiu meda.
Windows 8

Windows 8 (2012) est unu sistema operativu de sa famìlia Windows chi Microsoft at isvilupau, e est su sichidore de Windows 7. Essiu in su 2012, si atzapat in bator editziones:  Windows 8, Windows 8 Pro, Windows 8 Enterprise e Windows RT. Sa novidade manna est chi tenet un'interfache gràfica nova in totu e pro totu chi si basat issupra su limbazu de design Microsoft e si assimizat meda a cudda de Windows Phone.
Pol Pot

**Pol Pot** (nàschidu **Saloth Sar**, 19 de maju de su 1925 - mortu su 15 de abrile de su 1998) est istadu unu ditadore comunista cambozanu, lìderu de s'organizadura de terrore de sos Khmer Rujos. Su rezìmene suo, duradu tres annos (dae su 1976 a su 1979) est amentadu comente unu de sos prus sambenosos de s'istòria: sas isecutaduras massivas, su traballu fortzadu, s'alimentadura iscassa e s'assistèntzia mèdiga mala aiant causadu sa morte de unos duos milliones de cambozanos, est a narrer a inghìriu de su 25% de sa pobuladura. Pol Pot est mortu in su 1998 in s'ìnteri chi s'agataiat in detenimentu bivimentale.
Efetu trenu

S'efetu trenu est un'efetu particulare de sa ghitarra imbentadu in sos annos setanta de su sègulu coladu dae Santino Rocchetti su ghitarrista e cantadore bitervesu.
Gherra tzivile americana

Sa ***gherra tzivile americana***, nodia fintzas comente *gherra de ischirriamentu americana*, l'an gherrada sos Istados Unidos tra su 1861 e su 1865 sendesi partios in s'Unione, chi rapresentabat su Nord (sos *Yankees*), e in sa Cunfederassione de sos Istaos de America (CSA), su Sud o sos Reberdes (sos *Dixies*). Sa gherra l'at binta, a sa fine, s'Unione.
Gherra tzivile russa

Sa ***gherra tzivile russa*** fit iscopiada deretu deretu a pustis chi sos bolscevicos (muttios "rujos") aian picau su potere in su mese de Sant'Andria de su 1917, e aiat bidu a issos cuntrappostos a sos chi si opponian a sa Revolussione, muttios "arbos". Sa gherra tzivile est durada fintzas a su 1921, cando sos rujos aian bintu.
Gherra de Corea

Sa ***gherra de Corea*** est durada tra su 1950 e su 1953 e bidiat cuntrappostas sa Corea de su Nord comunista, chi la sustenian sa Cina e s'URSS, e sa sorre de su 38° parallelu Corea de Sud, chi la sustenian sos Istados Unidos paris chin sas ateras potentzias occidentales.

Est acabbada ind un'empasse e chin sa fundada de unu zassu de cuntrollu demilitaritzau.
Unidade 731

Sa ***Unidade 731*** est su lumen de un'unidade de s'esercitu giapponesu chi fit in atividade dae su 1936 a su 1945 in Manciuria (Cina de su Nord-Est), pro la narrer menzus in su campu de Ping Fang postu a nord-est de sa tzitade cinesa de Harbin, chi fachiat parte de su guvernu fantutzu de Manchukuo.

Ponende mente a sos cumandos de su generale Shiro Ishii (espertu bateriologu, fundadore e mere de s'Unidade 731), s'unidade (chi de fatzada fit operativa pro che mondare s'abba) depiat istudiare e isperimentare armas chimicas e biologicas, violande su protocollu de Ginevra chi su Giappone b'aiat postu sa firma in su 1925 ma lu at ratificau petzi in su 1970.

Tra su 1942 e su 1945 a miza e miza de presoneris chi fin mascamente cinesos (feminas e pitzinnos non fachian ecetzione), ma puru mongolos, coreanos, russos e fintzas carchi inglesu e americanu impresonau, los aian impreaos a manera de cavias in paritzos isperimentos de natura estrema.

Sos iscopos de custos fin duos: isperimentare siat armas bateriologicas de usare contr'a s'inimicu pro bincher sa gherra, siat tecnicas terapeuticas novas in sa pedde de sos presoneris chi los fachian ammalaidare a bella posta pro iscoperrer comente si podian sanare a lestru sos sordaos giapponesos a su bisonzu.

S'unidade at tentu sa curpa de aer fattu sos crimines de gherra prus graves e sambenosos de tottus sos militares giapponesos.

In pachitzedos an pacau pro sas fattìas malas issoro: in su 1949 unu tribunale sovieticu b'aiat resèssiu a nde facher processare petzi una dechina. Sos Istados Unidos, chi aian incumintzau su programma de armas chimicas e batteriologicas petzi in su 1943, aian recuperau su tempus perdiu coperinde e fintzas ingaggiande sos de s'Unidade. Sos ateros aian potiu, de custa manera, torrare chietos chietos a sa vida tzivile, a s'ispissu traballande in intro de siendas farmaceuticas o de ateros istaos.

Duas peliculas an zirau in ammentu de su chi an fattu sos butzinos e de su chi an suffertu sas vitimas issoro, Men behind the Sun e Philosophy of a Knife.
Philosophy of a Knife

***Philosophy of a Knife*** est una pellìcula chi Andrey Iskanov at direttu.

Trattat de sa (misconnotta pro medas) Unidade 731, una base chi sos Giapponesos aian fundau in terra cinesa in su cursu de sa gherra sino-giapponesa de sos annos '30, ammesturande e alternande filmaos de archiviu, intervistas e costrussiones novas a manera crua meda issupra sos isperimentos chi fachian e battian a innantis in cuddu locu. 

Su filme addurat battor oras, est tottu in inglesu e zirau in biancu e nigheddu, sas intervistas sun imbetzes a colores in russu chin tantu de suttatitulos in inglesu.
Hei tai yang 731

***Hei tai yang 731*** est una pellìcula, produida in sa Tzina, girada in mandarinu, est connotta in inglesu comente *Men behind the Sun* chi Tun Fei Mou at ziradu in Hong Kong in su 1988.

Trattat de sos isperimentos de s'Unidade 731 giapponesa in terra tzinesa.
Mesa de iscrier

Sa mesa de iscrier (o càtedra) est unu mòbile de forma e mannària bariàviles, custituìdu dae unu pranu orizontale, una mesa particulare impreada de arrimu pro b'iscrier o bi traballare. 

In s'Edade Mèdia, fiat formadu dae duas partes a ue si poniat su pretzisu pro b'iscrier e su leghidorzu. Posteriormente, fiant istadas introduìdas modifigaduras sustantziales in su de XV e in su de XVI sègulos, addaghi fiant istados annantos calassos in sos chirros. Sa forma sua aiat retzidu pagos mudamentos dae sa prima metada de su de XIX sègulos. S'ispainadura sua fiat aumentada a pustis de sa segunda gherra mundiale pro more de sos zassos de traballu noos in sos ufìssios.
Gherra tzivile ispagnola

Sa ***gherra tzivile ispagnola*** fit una pelea gherrada in Ispagna tra su 1936 e su 1939. A un'ala b'aiat sos *Nacionales* chi los apozaban sos regimes nazi-fascistas de Mussolini e Hitler, e a s'attera b'aiat sos Repubricanos chi tenian s'apozu de sos comunistas, e chi a sa fine an perdiu contr'a sos primos. S'acabada de custa gherra at sinzau s'incumintzu de sa dittatura de Francisco Franco, durada fintzas a sa morte sua in su 1975.

Sa gherra, in prus de facher unu numeru de isperdios tra 500.000 e unu milione, at custrintu zente meda a s'esiliu.
Gherra tzivile inglesa

Pro ***gherra tzivile inglesa*** si intendet una pelea chi b'andat dae su 1639 a su 1651. Fit una gherra tzivile chi poniat cuntrappostos a un'ala sos Realistas e sos Parlamentaristas, ponendeche in mesu sas tres nassiones de Inghilterra, Iscotzia e Irlanda.
Limba de minoria

Chin sa perifrasi de ***limba de minorìa*** si inditat sa situatzione de una limba chi una comunidade chistionat ma chi no est una realtade egemonica e dominante cufforma a unu determinau grustiu sotziale, che a una natzione. Eduncas si acatan ind un istadu de minorìa rispettu a un'attera limba chi, a su solitu, est cussa reconnotta che limba ufitziale. Una limba de minorìa ind un'istadu lu podet esser de maiorìa ind un'atteru: podimus picare a esempiu su catalanu, chi est ufitziale in Andorra ma est petzi "co-ufitziale" in Ispagna (Catalogna, Comunidade Valentziana, Baleares).

B'at su periculu chi sa limba de minoria la suspat sa "limba printzipale" (difatis non de badas si chistionat de "limbas in periculu"), fintzas a benner a limba iscumparta cando non bi siat prus anima chi li det cara, o la faveddet.

## Europa

Fachende una parìca de esempios a propositu de limbas de minoria, in Europa b'acatamus su bretone, su sardu, su corsicanu. Una Carta europea de sas limbas regionales o de minorìa (ECRML) esistit e goi che las definit:

«Chin "limbas regionales o de minoria" si intenden sas limbas chi in su terrinu de un'Istadu traditzionalmente imprean sos tzitadinos de cussu Istadu, formande unu grustiu inferiore in numeru a su restu de sa populatzione de s'Istadu e a diversu dae sa limba ufitziale de cuss'Istadu.»

Sa Carta Europea riconnoschet su derettu a faveddare e iscriver una limba de minoria in s'ambitu de sa zustissia, de s'ammnistratzione prubica, de sa curtura e in tottus sos campos de sa vida sotziale.
Limbas in intro de s'Unione Europea

Sas **limbas de s'Unione Europea** sunt totu cuddas chi impreant sos chi vivent in intro de sa UE, siat ufitziales siat de minorìa. A como sas limbas ufitziales de s'UE sunt 23; dae sa primu die de jannarju de su 2007 nche ant annantu su bulgaru, su rumenu e s'irlandesu. In sa pagina printzipale de su zassu de sa UE si nat: "Limbas: sa sienda de s'Europa" chind una setzione a sa sola totu dedicada a custu argumentu.

S'UE incorazat su plurilimbismu, alentat sos tzitadinos suos a esser bonos a faveddare ateras limbas in prus de cussa de mama, offerinde e finantziande una seria de programmas chi promovent ativamente s'imparu de limbas e sa diversidade limbistica, ma s'UE non tenet boche meda in capitulu ca bi la ant sos istados singulos.
Carta europea de sas limbas regionales o de minorìa

Sa ***Carta Europea de sas limbas regionales o de minorìa*** (in inglesu: *European Charter for Regional or Minority Languages*, tenende che acronimu *ECRML*) est unu trattau internatzionale fattu in Istrasburgu in su 5 de Sant'Andria de su 1992 dae su Cunsizu de Europa (STE 148).

## Obiettivos e resones
Sa Carta cheret, a un'ala, tutelare e promovere sas limbas regionales o de minoria comente un'aspettu postu a menetta de sa sienda curturale europea, e a un'ala promovere s'impreu de custas limbas in sa vida prubica e privada. Sa funtzione chi tenet est essentzialmente curturale, e naschit dae su cunsideru chi in Europa b'at populos chi faveddant una limba a diversu dae sa maiorìa de sa populatzione chi tenet s'istadu issoro.

Sa Carta non coperit sas limbas chi faveddan sas comunidades disterradas in terrinu anzenu.

## Adesiones
Tottus sos istados europeos podent firmare sa Carta, fintzas si una limba de minorìa non bi l'ant (comente a su Lussemburgu, pro esempiu). Sos istados podent isseperare de reconnoscher sa limba chi cheren ma depent esser cufforma a sas regulas chi sa Carta ponet a craru. De prus, sos Istados podent detzidere de annangher atteras limbas in prus de cussas chi ja bi sunt.

Sa Carta est intrada in vigore cando l'ant ratificada a su nessi 5 istados (1° de martzu de su 1998), e a como l'ant firmada 33 istados ma petzi 24 l'ant puru ratificada. Sa Frantza, a pustis de b'aer postu sa firma, at detzisu de non la ratificare, ma at iscrittu prusaprestu pro contu suo una lista de sas limbas chi cheret a esser reconnottas comente de minorìa.

Sos istados in ube sa Carta est in vigore in su 2009 sunt: Armenia, Austria, Cechia, Cirpru, Croatzia, Danimarca, Finlandia, Germania, Liechtenstein, Lussemburgu, Montenegru, Norvegia, Paesos Bassos, Polonia, Regnu Unìu, Romanìa, Serbia, Islovacchia, Islovenia, Ispagna, Isvetzia, Isvitzera, Ucraina, Ungheria.

Sunt 4 sas atziones chi sos Istados depent o podent facher:

#Reconnoscher sas limbas comente un'espressione de sa richesa curturale;
#Respettare su tretu geograficu de cada limba regionale o de minorìa;
#Picare isseperos e assiones pro promovere custas limbas;
#Facher prus fatzile e incorazare s'impreu iscrittu e allegau in sa vida prubica e in cussa privada;
#Ponner a disposta formas e medios chi siant adeguaos de educatzione a tottus sos libellos;
#Promovere sos iscambios transfrontalieros;
#Proibire cada distintzione, discriminatzione, esclusione, restritzione o preferentzia relativa a sa pratica de una limba de minoria e destinau a isporare o ponner in periculu su mantenimentu o s'isvilupu suo;
#Proponner sa cumpresa pare in pare tra sas comunidades limbisticas de s'Istadu.

## Bae puru a bidere
*Limba de minoria

## Agganzos de fora
*Carta europea de sas limbas regionales o minoritàrias in limba sarda , dae su giassu de sa Regione
Natzionalismu corsicanu

Su ***natzionalismu corsicanu*** est unu movimentu in intro de sa Còssiga chi punnat a s'indipendentzia natzionale de su populu corsicanu ind un'istadu soberanu in intro de s'Europa e reconnottu comente natzione.

Est unu movimentu attivu dae sos annos '60, cando a s'isula bi aìat falàdu unu muntone de *pied-noirs*, colonos frantzesos in esiliu dae sas terras africanas, comente s'Algeria, chi aian resessidu a si pigare s'indipendentzia.
Partidu Sardu - Partito Sardo d'Azione

Su ***Partidu Sardu - Partito Sardo d'Azione***, a s'ispissu incurtziau chin su lumen de ** PSd'Az **, est unu partidu politicu sardu naschiu in su 1921 in Sardigna, fundau dae Camillo Bellieni, Emilio Lussu e atteros torraos dae sa prima gherra mundiale, mascamente dae cuddu repartu fattu belle solu de sardos chi fit una vorta sa Brigata Tataresa.

Su partidu una vorta b'aiat resèssiu a che ponner unu de sos suos, Mario Melis, a sa presidentzia de sa regione in su 24 de Agustu de su 1984.

## Boches curreladas
*Regione Autònoma de Sardigna
*Autonomismu
Limba vèneta

Su **vènetu** (*vèneto*) est una limba romanza chi imprean a como prus o mancu unos tres miliones de pessones in ses istaos peri su mundu. Sa medade fit in Italia, in su terrinu de sa chi fit unu tempus s'antica Repubrica de Venetzia e chi est oje in sa prus parte sa regione de su Veneto, ma fintzas in Trentino, in su Friuli-Venetzia Giulia e in s'Agro Pontino; s'atera medade como est in foras, mascamente in Istria, chin comunidades unu pacu minores in Dalmatzia, Romania, Brasile, Messicu e ateros trettos inube sos venetu-faveddantes sun in disterru.
Valentzianu

Su ***valentzianu*** est su lumen istoricu, traditzionale e ufitziale chi impreat sa regione ispagnola de sa Comunidade Valentziana pro inditare su catalanu chi faveddan incughe.

Sa prus parte de sos limbistas (goi puru S' *Acadèmia Valenciana de la Llengua e l'Institut d'Estudis Catalans*) lu cussideran difatis sa variedade 'e zosso de su calalanu chistionau in sa banda 'e Ponente, mancari chi a medas valentzianos sa cosa non piacat e pro interessu politicu lu definin una limba a banda.

Tra cuddos chi an dau unu cuntributu mannu pro che torrare a iscoperrer sa lessicografia valentziana si depet assumancu tzitare s'iscritore Enric Valor i Vives.

In acordu chin sa * Llei d'ús i ensenyament del valencià * aprovada in su 1992, su valentzianu est sa limba *propria* de sa Comunidade Valentziana, e sos tzitadinos an su derettu a lu connoscher e impreare.
Gautama Siddhartha

**Gautama Siddhartha** o **Gautama Buddha**, nominau *Shakyamuni* (su sabiu de sa tribù Shakya)(sanscrito: सिद्धार्थ गौतम) est istadu unu filosofu indianu. Sa filosofia sua ada originadu una traditzione culturale, su buddhismu, fundado a susu de is «Cuatru Nobilis Beridaris». 

At biviu me s'India de su Nord a intru de su 563 a.C. e su 483 a.C. (is urtimus istudius, a pustis de is annus noranta, proponint commenti datas de nascimentu e mòrti de su Buddha is annus 480 a.C. e 400 a.C.). Buddha, est a nai «su chi est scidu», est nasciu duranti su biagiu ca depiat potai s'arreina Maya, pobidda de su nobili gherradori Suddhodana, a iscendiai su primu fillu in sa dommu de su babbu. Ma sa traditzioni narat ca sa giovana no arrannescendi a lompiri in sa dommu aiat depiu iscendiai in unu boschixeddu (a Lumbini in su sud de su Nepal), ponendi a su mundu su chi at a bessiri su Buddha. A innantis de cummintzai sa cica sua spirituali, issu biviat in s'arrichesa e in sa comodidadi, in su palatziu de su babbu. Candu fiat acanta de fai trint'annus bessit de su palatziu e in cuatru ocasionis diferentis bit unu pipieddu, unu mobadiu, unu omini beciu, e un'interru. Custas esperièntzias ca po issu fiant noas dd'ant a fai arraxonai a susu de sa vida cummintzendi a elaborai su chi at a essìri su fundamentu de su pentzamentu buddista: arrisolviri is cuatru "sunfrimentus" fondamentalis de sa vida: nascimentu, mobadia, beciesa, mòrti.
Limbazu inglesu de sos Istados Unidos

S' ***inglesu americanu*** (*American English*, AmE) est unu muntone de variedades de sa limba inglesa chi negossiant sos de sos Istados Unidos, in ube vivent duos tertzos de sos chi faveddant inglesu comente limba mama.

Sa limba inglesa la aìant importada in America sos britannicos. Sa primu fiotu de colonos fit acurriu in s'America de su Nord in su seculu de dechessette. In custu periodu b'aiat in in ibe puru zente de limba ispagnola, frantzesa, olandesa, tedesca, norvetzesa, isvedesa, iscotzesa, gallesa, gaelica irlandesa, finlandesa, italiana, russa (in Alaska) pro non chistionare, ovviamente, de sas paritzas limbas chi teniant sos nativos americanos.